અા ઘટનાને પગલે રોડની બંને તરફનો ટ્રાફિક જામ થઈ ગયો હતો અને દસ દસ કિલોમીટર સુધી વાહનોની કતારો લાગી ગઈ હતી. ઘટનાની જાણ થતાં જ પોલીસના ધાડેધાડા વાંકાનેર બાઉન્ડ્રી ખાતે ઊતરી અાવ્યા હતા અને મામલો કાબૂમાં લેવા પ્રયાસો શરૂ કર્યા હતા. ટ્રાફિક જામ થવાના કારણે અમદાવાદ અને રાજકોટ તરફ જતા વાહનચાલકો અટવાઈ પડ્યા હતા. ટ્રાફિક રાબેતા મુજબ કરવામાં પોલીસને ભારે જહેમત ઉઠાવવી પડી હતી.